35. ΒΑΣΙΛΙΚΟΝ ΔΙΑΤΑΓΜΑ της 17 Ιαν./8 Φεβρ. 1957 Περί του τρόπου εντάξεως του προσωπικού της Υπηρεσίας Σιδηροδρομικών έργων Νόμ. 575/1937 εις τους Σ.Ε.Κ. Εν όψει της παρ. 6 του άρθρ. 7 του Νόμ. 3240/1955 της υπ’ αριθ. 2828/1.3.1956 αποφάσεως του Υπουργού Συγκοινωνιών και Δημοσίων Έργων (Φ.Ε.Κ. 51/1956 τεύχος Β΄). Σελ. 124,02 102-12 Άρθρον μόνον.-1.Τα κατά το άρθρ. 7 παρ. 6 του Νόμ. 3240/1955 προσωπικόν, υπό τον περιορισμόν, ότι κατ’ ουδεμίαν περίπτωσιν θέλει ενταχθή εις βαθμόν επαγόμενον μείζονα μισθόν του άχρι τούδε καταβαλλομένου, εντάσσεται εις την δύναμιν του μονίμου Προσωπικού των Σ.Ε.Κ. ως ακολούθως: α)Οι Μηχανικοί διπλωματούχοι Ε.Μ.Π. κατά λόγον μισθού, πάντως όμως εις βαθμόν ουχί ανώτερον του Υπαρχιμηχανικού. β)Το πάσης φύσεως προσωπικόν των Γραφείων το προσληφθέν προ της 28.10.1940, εις τον βαθμόν του Γραμματέως Α΄, το δε προσληφθέν μετά την ημερομηνίαν ταύτην εις τον βαθμόν του γραμματέως β΄. γ)Οι εκτελούντες υπηρεσίαν Σχεδιαστού εις τον βαθμόν του Σχεδιαστού Β΄. δ)Οι διπλωματούχοι Υπομηχανικοί, εις τον βαθμόν του Υπομηχανικού (πολιτικού) το δε λοιπόν κατώτερον τεχνικόν προσωπικόν εις τον βαθμόν του Εργοδηγού Τεχνικών Έργων. ε)Ο Επιστάτης Τεχνικών Έργων, εις τον βαθμόν του Ταξιθέτου. ς)Το υπηρεσιακόν προσωπικόν επί μισθώ Αρχικλητήρος, το προσληφθέν προ της 28.10.1940 εις τον βαθμόν του Αρχικλητήρος, το δε προσληφθέν μετά την ημερομηνίαν ταύτην εις τον βαθμόν του Κλητήρος. 2.Το κατά την παρ. 1 του παρόντος προσωπικόν εντάσσεται εις το αριστερόν των υπηρετούντων εις τον αντίστοιχον βαθμόν. 3)Η ονομαστική ένταξις του ανωτέρου προσωπικού συμφώνως προς τας διατάξεις των παρ. 1 και 2 θέλει γίνει δι’ αποφάσεως του Γεν. Διευθυντού των Σ.Ε.Κ. εκδιδομένης εφ’ άπαξ μετά σύμφωνον γνώμην του Υπηρεσιακού Συμβουλίου του Νόμ. 5613/32. 4.Οι λαμβάνοντες μισθόν ανώτερον του ανήκοντος εις τον βαθμόν εις ον ενταχθήσονται, διατηρούν την επί πλέον διαφοράν, ως προσωρινόν προσωπικόν επίδομα, συμψηφιζόμενον εις πάσαν εξ οιασδήποτε αιτίας αύξησιν. 5.Δια το ανωτέρω προσωπικόν έχουσιν εφαρμογήν αι διατάξεις του Ν.Δ. 3395/55 και αι περί του Ταμείου Αλληλοβοηθείας προσωπικού Σ.Ε.Κ. ισχύουσαι τοιαύται. Επίσης έχουσιν εφαρμογήν αι περί του Ταμείου Προνοίας προσωπικού Σ.Ε.Κ. ισχύουσαι διατάξεις, της παρά τη Υπηρεσία Σιδηροδρομικών Έργων Νόμ. 575/37 και της εν αποσπάσει παρά τοις Σ.Ε.Κ. προϋπηρεσίας, λογιζομένης, προκειμένου μόνον περί της ασφαλίσεως του προσωπικού τούτου εις το εν λόγω Ταμείον, ως προϋπηρεσίας εκτάκτου προσωπικού των Σ.Ε.Κ. 21.Γ.α.35 Σιδηρόδρομοι Ελληνικού Κράτους

[Source: greek_legal_code_raptarchis | Tokens: 2264]